***УГОВОР О ИСПОРУЦИ УГЉА***

**Закључен дана 25.01.2018. године у Сикирици између:**

1. ОШ “Бранко Крсмановић” Сикирица 35256, коју заступа Славица Вулић, директор школе, као Наручиоца, и
2. ДОО"Бравокс" Сокобања ул.Алексе Маркишића бр.173, кога заступа Војкан Милановић, као Испоручиоца

Члан 1.

Предмет овог уговора је испорука мрког угља кал. вредности 20.568КЈ/кг, коцка "соко" са процентом влаге до 19,93% (у даљем тексту угаљ) за ОШ “ Бранко Крсмановић” из Сикирице за 2018. годину сукцесивно по требовању Наручиоца по цени од 12.500,00 динара без ПДВ по тони, односно по цени од 15.000,00динара са ПДВ-ом по тони. Укупна вредност уговора неће прећи износ од 1.500.000,00 динара, са урачунатим ПДВ-ом.

Члан 2.

Испоручилац ће испоручивати угаљ сукцесивно према налогу Наручиоца који доставља требовање у писаној форми као и место испоруке и имена лица која ће бити присутна мерењу и испоруци наручених количина.

Члан 3.

Испоручилац се обавезује да испоручи робу у року од осам дана од дана пријема требовања у писаној форми, теретним возилима до 10 тона носивости ради манипулисања у дворишту матичне школе.

Испоручилац је у обавези да врши испоруку у периоду од јануара 2018. године до јануара 2019. године.

Испоручилац је у обавези да за Наручиоца врши утовар и одвоз шљаке и пепела, према потребама Наручиоца.

Члан 4.

Рекламације на количину и квалитет робе уписују се у документ о испоруци робе одмах по пријему робе.

Рекламације ће се решавати у међусобним контактима уговорних страна.

Члан 5.

Испоручилац се обавезује да за испоручену робу испостави фактуру Наручиоцу у року од пет дана од дана испоруке робе.

Наручилац се обавезује да продавцу исплати вредност уговорене робе по пријему фактуре коју ће продавац доставити купцу по испоруци робе., на ж.рч 325-9500700022917-23 код ОТП банке.

Члан 6.

Цене угља за наведени период важеће су на дан закључења уговора, а у складу са датом понудом бр. 2-1/18 од 10.01.2018.год.

Члан 7.

Уговорне стране задржавају право раскидања уговора због неиспуњења уговорених обавеза.

Члан 8.

У случају спора надлежан је Трговински суд у Крагујевцу.

Члан 9.

Овај уговор је сачињен у четири истоветна примерка од којих по два задржава свака уговорна страна.

**За Наручиоца За Испоручиоца**

**ДИРЕКТОР \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_**

**Славица Вулић, дипл.шк.псих.пед.**